Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 61/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»ASTI«

PDO-IT-A1396-AM05

Meddelelsesdato: 4. december 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Druesorter

Mens Moscato tidligere var den eneste tilladte druesort, må andre aromatiske hvide druer, der er egnede til dyrkning i Piemonte-regionen, nu udgøre op til 3 %. Dette er ikke en ændring af stor betydning: BOB-vinene fremstilles faktisk alene med Moscato Bianco. Der er anmodet om denne ændring, således at vindyrkningsarealerne er i overensstemmelse med reglerne, hvis der forekommer andre druesorter i produktionsområdet Moscato Bianco, og når døde eller ødelagte vinstokke udskiftes, navnlig på ældre vindyrkningsarealer. Dette kan også opstå på grund af den øgede forekomst af Esca og Flavescence dorée eller kan i nogle tilfælde skyldes den mangeårige tradition for dyrkning af andre hvide sorter på vinmarkerne til fremstilling af druer og vin til familiens eget forbrug.

Denne ændring vedrører den nuværende produktspecifikations artikel 2.

2. Vinfremstillingsregler

Det naturlige minimumsalkoholindhold udtrykt i volumen for »Asti Spumante«Metodo Classico (som angiver, at det er fremstillet efter den »traditionelle metode« til fremstilling af mousserende vin) er nu 10 % i stedet for 11 %.

Efter omfattende undersøgelser er det blevet besluttet, at dette krav for mousserende vine i Metodo Classico-kategorien bør lempes for at lette produktionen af mere tørre typer som f.eks. pas dosé, extra brut og brut. Dette hænger også sammen med nedenstående ændringer vedrørende forhøjet drueudbytte og udvindingssats for mousserende vine i kategorien Metodo Classico, hvorved de kriterier, der gælder for alle mousserende vine, der er omfattet af den beskyttede oprindelsesbetegnelse, harmoniseres, uanset hvilken metode der anvendes (traditionel eller Charmat). Disse ændringer gør det også lettere for producenterne at anmelde produktionen fra et enkelt vindyrkningsareal under de forskellige kategorier.

Ændringen af druernes naturlige alkoholindhold berører artikel 4 i produktspecifikationen, men har ingen indvirkning på enhedsdokumentet.

3. Maksimalt udbytte

For »Asti Spumante«Metodo Classico-kategorien er det maksimalt tilladte udbytte blevet ændret fra 8 til 10 ton druer pr. hektar (9,5 for underregionerne), og vinudvindingssatsen er nu begrænset til 75 % i stedet for 60 %. Disse stigninger afspejler den faktiske kapacitet på de eksisterende vindyrkningsarealer i dag og de udbytter, der kan opnås i henhold til de gennemførte forsøg, som har vist, at en forhøjelse af udbyttet til 10 ton pr. hektar ikke påvirker produktets kvalitet eller egenskaber. Der er også tekniske grunde til at anmode om denne ændring: Når udbyttet af druer fra et vindyrkningsareal er lavere, sker modningen betydeligt tidligere, hvilket medfører et pludseligt fald i syreindholdet, og dette resulterer i druer, der ofte er uegnede til fremstilling af de tørre typer mousserende vin efter den traditionelle metode.

Denne ændring berører punkt 5, litra b), i enhedsdokumentet (maksimalt udbytte) og hænger sammen med artikel 4 og 5 i produktspecifikationen for »Asti« og de samme artikler i de supplerende specifikationer for underregionerne Santa Vittoria d'Alba og Strevi.

4. Beskrivelse af vinen/vinene

a) Det tilladte sukkerindhold i de mousserende vine (»Asti«/»Asti Spumante« og »Asti«/»Asti Spumante«Metodo Classico) er blevet udvidet til at omfatte pas dosé, brut og extra brut.

b) I forbindelse med indførelsen af tørre mousserende vine er det virkelige alkoholindhold udtrykt i volumen, der kræves for »Asti«/»Asti Spumante«Metodo Classico, ændret fra »6 % til 8 %« til »mindst 6 %«.

c) De supplerende produktspecifikationer for underregionerne Santa Vittoria d'Alba og Strevi omfatter nu også Metodo Classicos mousserende vin.

Disse ændringer vedrører de organoleptiske egenskaber, der er beskrevet i artikel 6 i produktspecifikationen for »Asti«, artikel 6 i den supplerende produktspecifikation for underområdet Santa Vittoria d'Alba, artikel 5 i den supplerende produktspecifikation for underområdet Strevi og punkt 4 i enhedsdokumentet (Beskrivelse af vinen/vinene).

5. Vindyrkningsområde

Henvisningen til kommunen Camo i provinsen Cuneo udgår, fordi den er blevet lagt sammen med kommunen Santo Stefano Belbo, som allerede er opført som en del af vindyrkningsområdet. Af klarhedshensyn er den præcise beskrivelse af det afgrænsede geografiske område, der allerede er fastsat i produktspecifikationen, nu også medtaget i enhedsdokumentet.

Der er tale om en redaktionel ændring, som ikke berører det afgrænsede geografiske område.

Denne ændring vedrører artikel 3 i produktspecifikationen og punkt 6 i enhedsdokumentet (Afgrænset geografisk område).

6. Vinfremstillingsregler

Artikel 5, stk. 11, i produktspecifikationen udgår. Ordlyden er: »De i artikel 1 omhandlede DOCG-vine må ikke fremstilles ved kunstig karbonering (hverken hel eller delvis), og gæringshæmmere må ikke anvendes til konservering, selv om en sådan praksis generelt er tilladt i henhold til gældende EU-ret og national ret.«

Den slettede underartikel indeholdt et forbud, der allerede fandtes i lovgivningen — og som derfor var overflødigt — og en begrænsning af den faktisk lovlige praksis. Ved at fjerne den skal vinproducenterne nu henvise til gældende EU-lovgivning og national lovgivning.

Artikel 5, stk. 14 (tidligere artikel 5, stk. 15), i produktspecifikationen om de produktkategorier, der kan fremstilles ved hjælp af partier af most (forstået som det foreløbige produkt fra vinfremstilling), der er erklæret egnet til fremstilling af BOB-vine, er blevet omformuleret, hvilket giver vinproducenterne frihed til at beslutte, hvilke produktkategorier der skal fremstilles af et parti most af hensyn til en optimal produktionsstyring. Derfor kan et parti most, der i den årlige drueproduktionsanmeldelse er registreret som egnet til fremstilling af »Moscato d'Asti« eller »Moscato d'Asti«Vendemmia Tardiva, ikke blot anvendes til fremstilling af »Asti«/»Asti Spumante«, men også til at fremstille »Asti«/»Asti Spumante«Metodo Classico, hvilket ikke tidligere var tilladt. Desuden kan et parti most bestemt til »Asti«/»Asti Spumante« eller »Asti Spumante«/»Asti Spumante«Metodo Classico anvendes til »Moscato d'Asti«, forudsat at det har det naturlige minimumsalkoholindhold, der kræves for sidstnævnte.

Denne ændring vedrører artikel 5 i produktspecifikationen og har ingen indvirkning på enhedsdokumentet.

7. Betegnelse og mærkning af vin

Selv om der er tradition for at fremstille aromatiske mousserende kvalitetsvine (kategori 6) — både efter den traditionelle metode og på anden måde — i de kommuner, der udgør underregionerne Santa Vittoria d'Alba og Strevi, er disse vine hidtil blevet markedsført med den beskyttede oprindelsesbetegnelse »Asti«. Denne ændring giver derfor mulighed for at mærke disse vine med det pågældende underområde. Dette betyder også, at forbrugerne får mere præcise oplysninger om en vins oprindelse.

Desuden er de krav, der gælder for disse vintyper i henhold til reglerne for underregionerne, strengere end kriterierne for basisvine med beskyttet oprindelsesbetegnelse. F.eks. er det maksimale udbytte lavere (med 1-1,5 tons druer pr. hektar), og druerne skal have et højere naturligt minimumsalkoholindhold udtrykt i volumen (1-1,5 %).

Denne ændring berører artikel 1-7 i de supplerende produktspecifikationer for underregionerne Santa Vittoria d'Alba og Strevi og er knyttet til punkt 4 (Beskrivelse af vinen/vinene) og punkt 5 (Maksimalt udbytte) i enhedsdokumentet.

8. Undtagelse fra kravene om, at produktion og aftapning finder sted i det afgrænsede område

Punkt 9 i enhedsdokumentet (Vigtige yderligere betingelser) indeholder nu undtagelser fra kravet om, at fremstilling og aftapning finder sted i det afgrænsede geografiske område.

Disse regler har været indeholdt i produktspecifikationen, siden »Asti« første gang blev anerkendt som beskyttet oprindelsesbetegnelse (i 1967), og blev bekræftet, da betegnelsen blev tildelt DOCG (Denominazione di Origine Controllata e Garantita eller »kontrolleret og garanteret oprindelsesbetegnelse«) i Italien og underregionerne. På grund af en fejl blev de imidlertid udeladt i enhedsdokumentet i 2011, da filerne vedrørende alle de allerede eksisterende betegnelser blev tilføjet Europa-Kommissionens informationssystem.

Dette er en redaktionel ændring, da de gældende regler i produktspecifikationen forbliver uændrede.

Denne ændring berører punkt 9 i enhedsdokumentet (Vigtige yderligere betingelser) og har ingen indvirkning på produktspecifikationen.

9. Redaktionelle ændringer

Nogle af kontaktoplysningerne er blevet opdateret. Denne ændring vedrører afsnittet Kontaktoplysninger under Andre oplysninger i punkt 1.2 i enhedsdokumentet.

Efter udeladelsen af artikel 5, stk. 11, er de resterende underartikler i artikel 5 blevet omnummereret.

Artikel 7, stk. 3, i produktspecifikationen udgår, fordi den er uforenelig med det forhold, at mousserende vine nu kan mærkes med navnet på et underområde, og fordi de andre aspekter, som den nævner, er fastlagt i den gældende lovgivning og derfor er overflødige.

Henvisningerne til lovgivningen i produktspecifikationen er blevet ajourført.

ENHEDSDOKUMENT

1. Produktets betegnelse

»Asti«

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

6. Aromatisk mousserende kvalitetsvin

4. Beskrivelse af vinen/vinene

»Asti«/»Asti Spumante« og de underregionsspecifikke typer »Asti«/»Asti Spumante« Santa Vittoria d'Alba og »Asti«/»Asti Spumante« Strevi

Skum: fint, langvarigt

Farve: fra strågul til lys guld

Duft: karakteristisk, delikat

Smag: karakteristisk, afbalanceret, fra pas dosé til sød.

Det totale minimumsalkoholindhold udtrykt i volumen ligger på 11,5 %, heraf et virkeligt alkoholindhold på mindst 6 %

Minimumsindhold af sukkerfrit ekstrakt: 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): 6 Totalt syreindhold, minimum: 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Asti«/»Asti Spumante« Metodo Classico (traditionel metode) og de underregionsspecifikke typer »Asti«/»Asti Spumante« Metodo Classico Santa Vittoria d'Alba og »Asti«/»Asti Spumante« Metodo Classico Strevi

Skum: fint, langvarigt

Farve: fra strågul til meget lys gylden

Duft: karakteristisk, udtalt, delikat

Smag: karakteristisk, afbalanceret, fra pas dosé til sød.

Det totale minimumsalkoholindhold udtrykt i volumen ligger på 12 %, heraf et virkeligt alkoholindhold på mindst 6 %

Minimumsindhold af sukkerfrit ekstrakt: 17 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): 6 Totalt syreindhold, minimum: 6 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Moscato d'Asti« Vendemmia Tardiva (sen høst)

Farve: gyldengul

Duft: frugtagtig, meget intens, karakteristisk for den let tørrede druesort med krydrede noter

Smag: sød, harmonisk, blød med noter af sorten Moscato, der minder om bikage.

Det totale minimumsalkoholindhold udtrykt i volumen ligger på 14 %, heraf et virkeligt alkoholindhold på mindst 11 %

Minimumsindhold af sukkerfrit ekstrakt: 22 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Moscato d'Asti«

Farve: strågul af varierende intensitet

Duft: karakteristisk duft af Moscato

Smag: sød, aromatisk, karakteristisk farve, kan være let mousserende.

Det totale minimumsalkoholindhold udtrykt i volumen ligger på 11 %, herunder et virkeligt alkoholindhold udtrykt i volumen på mellem 4,5 % og 6,5 %

Minimumsindhold af sukkerfrit ekstrakt: 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

Underregionsspecifik type »Moscado d'Asti« Santa Vittoria d'Alba

Farve: strågul med nuancer af gylden

Smag: elegant, fin, frisk og vedvarende, også med blomsternoter

Smag: let, harmonisk, sød, aromatisk, karakteristisk for Moscatello-druer, muligvis let mousserende.

Det totale minimumsalkoholindhold udtrykt i volumen ligger på 12 %, herunder et virkeligt alkoholindhold udtrykt i volumen på mellem 4,5 % og 6,5 %

Minimumsindhold af sukkerfrit ekstrakt: 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

Underregionsspecifik type »Moscato d'Asti« Canelli

Duft: muskat, karakteristisk duft af Moscato

Farve: fra varierende intensitet af strågul til gylden

Smag: sød, aromatisk, karakteristisk med en aroma af Moscato-druer, muligvis let mousserende.

Det totale minimumsalkoholindhold udtrykt i volumen ligger på 12 %, herunder et virkeligt alkoholindhold udtrykt i volumen på mellem 4,5 % og 6,5 %

Minimumsindhold af sukkerfrit ekstrakt: 16 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

Underregionsspecifik type »Moscato d'Asti« Strevi

Farve: fra varierende intensitet af strågul til gylden

Duft: karakteristisk og duftende aroma af Moscato

Smag: sød, aromatisk, karakteristisk med en aroma af Moscato-druer, muligvis let mousserende.

Det totale minimumsalkoholindhold udtrykt i volumen ligger på 12 %, herunder et virkeligt alkoholindhold udtrykt i volumen på mellem 4,5 % og 6,5 %

Minimumsindhold af sukkerfrit ekstrakt: 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

Underregionsspecifik type »Moscato d'Asti« Vendemmia Tardiva »Santa Vittoria d'Alba«

Farve: lys gyldengul

Smag: sammensat, frugtagtig, meget intens, karakteristisk for let tørrede druer, med krydrede noter Smag: sød, harmonisk og blød med noter af sorten Moscato, som også minder om bikage.

Det totale minimumsalkoholindhold udtrykt i volumen ligger på 15 %, heraf et virkeligt alkoholindhold på mindst 12 %

Minimumsindhold af sukkerfrit ekstrakt: 22 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingsmetoder

a. Særlige ønologiske fremgangsmåder

INGEN

b. Maksimalt udbytte

»Asti«/»Asti Spumante« og »Moscato d'Asti«

10 000 kg druer pr. hektar

»Asti«/»Asti Spumante«Metodo Classico

10 000 kg druer pr. hektar

»Moscato d'Asti«Vendemmia Tardiva

6 000 kg druer pr. hektar

»Moscato d'Asti« Canelli og »Moscato d'Asti« Strevi

9 500 kg druer pr. hektar

»Moscato d'Asti« Canelli mærket med betegnelsen Vigna efterfulgt af navnet på et sted eller et vinbrug

8 500 kg druer pr. hektar

»Moscato d'Asti« Strevi og »Moscato d'Asti« Santa Vittoria d'Alba

9 500 kg druer pr. hektar

»Moscato d'Asti«Vendemmia Tardiva Santa Vittoria d'Alba

5 000 kg druer pr. hektar

»Asti Spumante« Santa Vittoria d'Alba, »Asti Spumante«Metodo Classico Santa Vittoria d'Alba, »Asti Spumante« Strevi og »Asti Spumante«Metodo Classico Strevi

9 500 kg druer pr. hektar

6. Afgrænset geografisk område

»Asti« DOCG-vine kan fremstilles af druer, der dyrkes i det afgrænsede område som følger:

I provinsen Alessandria, følgende kommuner i deres helhed:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo og Visone.

I provinsen Asti, følgende kommuner i deres helhed: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d'Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea og San Giorgio Scarampi.

I provinsen Cuneo, kommunerne Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d'Alba, S. Stefano Belbo, S. Vittoria d'Alba, Treiso, Trezzo Tinella, Castino og Perletto i deres helhed og følgende underområder i kommunen Alba: Como og San Rocco Senodelvio.

— Underregionen Canelli består af følgende kommuner i provinsen Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d'Asti, San Marzano Oliveto og Moasca i deres helhed, plus området bestående af kommunerne Loazzolo og Bubbio på venstre bred af Bormida-floden og følgende kommuner i provinsen Cuneo: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d'Alba, S. Stefano Belbo, Treiso og Trezzo Tinella i deres helhed og følgende underområder i kommunen Alba: Como og San Rocco Senodelvio.

— Underregionen Santa Vittoria d'Alba består af kommunen Santa Vittoria d'Alba i provinsen Cuneo.

— Underregionen Strevi består af følgende kommuner i provinsen Alessandria i deres helhed: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo og Visone.

7. Primær(e) druesort(er)

Moscato bianco B. — Moscato reale

8. Tilknytning til det geografiske område

»ASTI« DOCG

»Asti« og »Moscato d'Asti« er enkeltdruevine, der udelukkende fremstilles af Moscato Bianco-druer, som har en karakteristisk og fremragende aromatisk profil. De særlige egenskaber, som denne sort giver de forskellige vintyper, herunder den mousserende og den sene høst, hænger tæt sammen med producenternes ekspertdyrkning af vinstokkene og med undertiden innovative vinfremstillingsteknikker, herunder udviklingen i de seneste årtier af en række tørre Moscato-baserede vine, både mousserende og ikkemousserende.

Jordens egnethed til vindyrkning med sin særlige morfologi og kemiske sammensætning og områdets klimaforhold og lokale vinfremstillingsevner og traditioner har i årenes løb gjort det muligt at »udvælge« Moscato Bianco som den druesort, der er bedst egnet til miljøet.

I det 18. århundrede blev der i en række artikler, der blev offentliggjort i Lausanne om vin og vindyrkningsarealer rundt om i verden, specifikt henvist til en meget værdsat Moscato Bianco fra Piemonte, og i slutningen af århundredet erklærede den prestigefyldte Società di Agricoltura di Torino Moscato Moscato som en af de druesorter i Piemonte, der med størst sandsynlighed gav højt værdsatte vine. I det 19. århundrede adskilte Piemonte sig klart fra de øvrige italienske regioner på grund af sin udbredte dyrkning af Moscato Bianco. Ved udgangen af det nittende århundrede begyndte en betydelig mængde mousserende vin at blive fremstillet af Moscato-druer, hvorved basisvinen blev gengæret i flasken. I 1895 var Charmat-metoden (som blev opfundet i Piemonte) blevet finjusteret, og Moscato-druen blev hovedsagelig anvendt til fremstilling af mousserende vin. Der var allerede tale om en betydelig efterspørgsel, selv fra udlandet, efter den mousserende hvidvin, der i handelen betegnes som »Moscato d'Asti« eller »Moscato di Canelli«. Ved at vælge fremstilling af mousserende vin adskilte Piemonte sig klart fra de andre regioner, hvor Moscato også fandtes (om end i langt mindre grad). De fleste andre vine fra Moscato blev klassificeret som »hedvin«, og Moscato blev kun anvendt til mousserende vin i Piemonte, dvs. i områderne Asti, Alessandria og Cuneo. Samme periode omfattede de første forsøg med tørre mousserende Moscato-baserede vine (»Asti Champagne« i begyndelsen af 1900'erne). De havde imidlertid ikke stor kommerciel succes, da den begrænsede ønologiske viden betød, at det ikke var muligt at mildne den bitre smag, der forårsages af terpener i en Moscato-vin, der er gæret fuldt ud. Tilsætning af sukker til gengæringen i flasken, som reducerede bitterheden, skabte for stort tryk i de flasker, der blev anvendt på det pågældende tidspunkt. Producenterne af »Asti« DOCG er fortsat med at videreudvikle tørre udgaver af deres forskellige vine (både mousserende og ikkemousserende eller let mousserende). I 1980'erne begyndte forskningsinstitutterne i Piemonte at offentliggøre dokumenter om de kemiske og aromatiske egenskaber ved tørre vine fremstillet af Moscato Bianco-druer og om udviklingen af terpenforbindelser i Moscato-druer med henblik på at optimere produktionsteknologien. I disse år blev begrebet »sortsønologi« udviklet, dvs. en stadig mere finjusteret teknologisk tilgang, der havde til formål at forbedre druernes egenskaber i vinens endelige kvalitet. I Moscatos tilfælde har den tekniske udvikling gjort det muligt at forlænge gæringen, hvilket har mindsket de bitre noter, som forpurrede producenternes forsøg i begyndelsen af det tyvende århundrede. Denne udvikling i knowhow blev videregivet til vinproducenterne, som i de seneste årtier har udviklet Moscato-baserede vine med mindre sukker, både mousserende og ikkemousserende.

9. Vigtige yderligere betingelser (emballering, mærkning, andre krav)

Supplerende bestemmelser vedrørende mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

På etiketterne og i præsentationen af »Asti« eller »Asti Spumante« DOCG må sukkerindholdet ikke angives på samme linje som betegnelsen og skal angives med en anden skrifttype og med mindre bogstaver end dem, der anvendes til navnet.

Undtagelse vedrørende produktionen i det afgrænsede geografiske område

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Ud over vindyrkningsområdet kan vinfremstillingen for »Asti« DOCG (herunder tørring af druer til Vendemmia Tardiva-kategorien og fremstillingsprocessen for den mousserende vin) også finde sted hvor som helst i provinserne Alessandria, Asti og Cuneo og i Pressione, et underområde i kommunen Chieri (Torino), der grænser op til dyrkningsområdet.

Emballering inden for det afgrænsede område

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

»Asti« DOCG skal aftappes i vindyrkningsområdet. I henhold til artikel 4 i Kommissionens delegerede forordning (EU) 2019/33 skal aftapningen finde sted i det afgrænsede geografiske område, der er angivet ovenfor, for at bevare kvaliteten og omdømmet, sikre dets oprindelse og sikre en effektiv kontrol.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) EUT L 9 af 11.1.2019, s. 2.